open-index/open-wikipedia-markdown huggingface dataset:
Jancasa

**Jancasa** () – miestas pietų Ekvadore, Samoros-Činčipės provincijoje, „Jonvabalių slėnyje“ (*Valle de las Luciérnagas*) prie Samoros upės, 43 km į šiaurės rytus nuo Samoros miesto. Pro Jancasą eina plentas Locha-Makasas.

Verčiamasi gyvulininkyste, turizmu. Yra keli viešbučiai, pramogų centras.

## Istorija

Jancasa įkurta 1981 m. Miesto pavadinimas kilo iš šuarų kalbos ir reiškia „jonvabalių slėnį“.

## Šaltiniai
Valstiečių balsas

**Valstiečių balsas** – nelegalus laikraštis, leistas 1933–1938 m. Vilniuje.

## Istorija
Leido Lietuvių komunistų biuras prie Vakarų Baltarusijos KP CK. Laikraštis buvo perrašinėjamas mašinėle ir dauginamas, nuo 1936 m. spausdintas rotatoriumi pogrindinėje Erzvėto spaustuvėje (Tverečiaus valsčius). Išėjo 40 numerių.

Bendradarbiavo Vladas Drėma, J. Griška, K. Jonys, Juozas Kėkštas, B. Seliukas, B. Senkevičius, Rapolas Valiukonis ir kt.

## Redaktoriai
* Jonas Karosas – 1933–1934 m., 1935–1938 m.
* Jonas Drūtas – 1934 m. 

## Šaltiniai
Vapsva (žurnalas)

**Vapsva** – satyros ir humoro mėnesinis žurnalas, ėjęs 1929–1933 m. Kaune.

## Istorija
Leistas vietoje „Vėplos“. Leido „Naujo žodžio“, vėliau – „Žodžio“ bendrovė. Išėjo 54 numeriai.

Bendradarbiavo Kazys Binkis, Augustinas Gricius, Liūnė Janušytė, Teofilis Tilvytis, dailininkai Rimtas Kalpokas, Adomas Varnas ir kt.

Redagavo Jonas Šimkus, Juozas Šimukėnas. 

## Šaltiniai

## Nuorodos
* „Vapsva“. E-paveldas.lt
Vendeno sutartis

**Vendeno sutartis** − Lietuvos didžiojo kunigaikščio Aleksandro ir Livonijos ordino didžiojo magistro *Valterio fon Pletenbergo* (*Wolter von Plettenberg*) sutartis, pasirašyta 1501 m. birželio 21 d. Vendene (dabar - Cėsys), o dėl jos sąlygų sutarta t. p. metų kovo 3 d. Vilniuje.

Ši sutartis LDK buvo reikalinga, norint atitraukti dalį Maskvos Didžiosios Kunigaikštystės pajėgų iš rytinių LDK teritorijų, vykstant 1500-1503 metų karui. Tą patį pavasarį LDK analogišką susitarimą sudarė su Didžiąja Orda, tačiau ši nedavė apčiuopiamos naudos, kai 1502 m. Didžioji Orda patyrė triuškinantį pralaimėjimą ir praktiškai nustojo egzistavusi.

Vendeno sutartis tapo pretekstu Livonijos konfederacijai pradėti aktyvius veiksmus prieš MDK.
Civilinė atsakomybė

**Civilinė atsakomybė** – teisinės atsakomybės rūšis; civilinės teisės subjekto būtinybė atsakyti už savo veiką (veikimą arba neveikimą). Atsakomybė tam tikrais atvejais gali kilti ir be kaltės.

## Rūšys
Išskiriama prievolinė, sutartinė, deliktinė atsakomybė.

Pagal subjektus - antstolio, advokato, notaro atsakomybė ir kt.

## Deliktinė atsakomybė

## Civilinės atsakomybės draudimas
Varpas (bendrovė)

**Varpas** – akcinė bendrovė knygoms ir laikraščiams leisti, įsteigta 1920 m. balandžio 21 d. Kaune. 

## Istorija
Steigėjai: Kazys Grinius, Felicija Bortkevičienė, Jonas Šimkus, Mykolas Sleževičius, Justinas Staugaitis, Vaclovas Vaidotas. Iki 1924 m. išleido 52 pavadinimų knygų, politinių brošiūnį, ūkininkams skirtų knygelių. Tuo metu bendrovė įsigijo 2 linotipus, 4 plokščias mašinas, knygrišyklą. Su laikraščių „Lietuvos žinios“ ir „Lietuvos ūkininkas“ bendradarbiais dirbo apie 65 žmonės. 1927 m. kovo 11 d. spaustuvė buvo susprogdinta, nes nepritarė tautininkų perversmui. 1931 m. bendrovė įsigijo dviejų spalvų rotacinę mašiną laikraščiams spausdinti. 

Pasirodė per 100 įvairių knygų, daugiausia kooperacijos, žemės ūkio, socialiniais klausimais. 1931 m. spaustuvė laimėjo Lietuviškosios enciklopedijos ir Vytauto Didžiojo universiteto leidinių spausdinimo konkursą. Aktyviausi valdybos nariai Kazys Grinius, Felicija Bortkevičienė, Jonas Vileišis, Vladas Lašas, Juozas Audėnas. 1940 m. bendrovė nacionalizuota.  1977 m. prijungta prie „Raidės“ spaustuvės.

## Spaudiniai
**Laikraščiai:**
* Darbas (laikraštis)
* Darbininkas (savaitraštis)
* Darbo Lietuva
* Draugas (Kaunas)
* Kėdainių garsas 
* Kultuvė (laikraštis)
* Lietuvos abolicionistas
* Lietuvos balsas
* Lietuvos darbininkas (1929)
* Lietuvos žinios,
* Lietuvos ūkininkas su priedais
* Mokykla ir gyvenimas 
* Mūsų žemė
* Paštininkų balsas
* Spaustuvininkas (laikraštis)

**Žurnalai:**
* Farmacijos žinios
* Iliustruotas pasaulis
* Jaunimas (žurnalas)
* Jaunųjų pasaulis
* Liaudies varpas
* Lietuvos dirva
* Lietuvos farmaceutas
* Moksleivis (Kaunas)
* Moksleivių varpai
* Muzikos menas (žurnalas)
* Naujas žodis (žurnalas)
* Radio mėgėjas
* Skaitymai
* Tautos ūkis
* Vaga (žurnalas)
* Varpas (žurnalas)

**Leidiniai:**
* Darbai ir dienos
* Karo archyvas
* Mūsų senovė

## Šaltiniai
Komutatorius

**Komutatorius** (), arba **tinklo komutatorius** – aktyvusis kompiuterių tinklo elementas, valdantis duomenų srautus taip, kad jie pasiektų reikiamą adresatą su mažiausiais praradimais maksimaliu greičiu. Komutatoriumi išorinio tinklo segmento (WAN) interneto ryšys padalinamas į vidinius (LAN). Maršrutizuoti srautą komutatoriai gali tik pagal MAC adresą. Tai padidina tinklo saugumą ir našumą, nes kitiems tinklo segmentams nelieka būtinybės ir galimybės apdoroti ne jiems skirtus duomenis.

Komutatoriai gali būti apjungti vienas su kitu per specialius prievadus. Komutatoriai būna įvairių konstrukcijų: nevaldomieji (paprastesni) arba valdomi protokolų (tinklo monitoringo RMON, paprasto stebėjimo SNMP ir pan.). Valdomieji komutatoriai gali vykdyti daug papildomų funkcijų (dubliavimas, virtualusis LAN, QoS, kelių kanalų sutelkimas).
Varpas (reikšmės)

**Varpas** gali būti:

* Varpas – mechaninis įtaisas garsui generuoti.
* Varpas (bendrovė) – akcinė bendrovė Kaune.
* Varpas (Čikaga) – savaitinis laikraštis, leistas Čikagoje.
* Varpas (laikraštis) – laikraštis, ėjęs 1889-1906 m. Tilžėje ir Ragainėje.
* Varpas (leidinys) – pogrindžio periodinis leidinys.
* Varpas (mėnraštis) – Lietuvos laisvės kovotojų sąjungos laikraštis.

* Varpas (Niujorkas) – tautinės krypties žurnalas, einantis Niujorke. 
* Varpas (Tilžė) – Lietuvos demokratų partijos žurnalas.
* Varpas (žurnalas) – politikos, mokslo ir kultūros žurnalas, leistas Kaune.
* Varpai (almanachas) – literatūrinis-publicistinis almanachas, leistas 1943-1944 m. ir nuo 1989 m. Šiauliuose.
* Varpelis (laikraštis) – laikraščio Aidas savaitinis priedas vaikams.
* Liaudies varpas – mėnesinis žurnalas, leistas 1933-1936 m. Kaune.
* Vilniaus varpas – mėnesinis laikraštis, leistas 1927-1931 m. Vilniuje.
Varpas (Čikaga)

**Varpas** – *savaitinis lietuvių visuomenės, politikos, literatūros ir mokslo laikraštis*, JAV lietuvių savaitinis tautinės minties laikraštis, leistas 1923–1925 m. Čikagoje.

## Istorija
Leido Čikagos „Varpo“ bendrovė. Redaktorius J. Laukis (Domininkas Keliauninkas). Leidimu rūpinosi A. Kaulakis, J. Grišius, N. Krukonis, J. Paukštys ir kt. 

## Šaltiniai

## Nuorodos
* „Varpas“. E-paveldas.lt
Varpas (Niujorkas)

**Varpas** – JAV lietuvių tautinės krypties žurnalas, einantis nuo 1953 m. Niujorke.

## Istorija
Leidžiamas kaip atkurtas nuo 1889 m. Tilžėje leistas to paties pavadinimo žurnalas. Leidžia Varpininkų filisterių draugija. Per 1-3 metus išleidžiama po vieną 164–228 p. apimties numerį. 

## Redaktoriai
* Henrikas Ernestas Blazas, Balys Dundulis – 1953–1956 m.
* Juozas Pajaujis-Javis – 1963 m.
* Antanas Kučys – nuo 1964 m.

## Šaltiniai
Varpas (Tilžė)

**Varpas** – Lietuvos demokratų partijos žurnalas, leistas 1913–1914 m. Tilžėje ir nelegaliai platintas Lietuvoje.

## Istorija
Redagavo Albinas Rimka. Spausdino E. Jagomasto spaustuvė „Lituania“ Tilžėje. Išėjo 3 numeriai. Ketvirtas buvo surinktas, tačiau, prasidėjus Pirmajam pasauliniam karui, nebuvo išspausdintas.

Svarstė Lietuvos nepriklausomybės, žemės reformos, jaunimo, socialinius, vidaus politikos ir kt. klausimus.

Bendradarbiavo Kazys Grinius, F. Kaupas, Stasys Matulaitis, Jonas Vileišis ir kt. 

## Šaltiniai
Varpas (žurnalas)

**Varpas** – politikos, mokslo ir kultūros žurnalas, leistas 1918 m. sausio mėn. Voroneže, 1920–1921 m., 1924 m., 1926 m., 1931–1932 m. Kaune.

## Istorija
1918 m. išleistas vienas numeris, 1920 m. ėjo kartą, 1921 m. – dukart per mėnesį, 1931–1932 m. – kas trys mėnesiai. Leido Lietuvos socialistų liaudininkų demokratų partija, nuo 1920 m. – „Varpo“ bendrovė. Spausdino M. Sokolovskio spaustuvė bei „Varpo“ bendrovės spaustuvė Kaune.

Leido specialius numerius. 1924 m. išleistas V. Kudirkos mirties 25-osioms metinėms skirtas numeris, 1926 m. – K. Griniaus 60-čiui paminėti skirtas numeris.

Propagavo liaudininkų idėjas, demokratinės ideologijos principus, skatino lietuvių visuomenės aktyvumą, siekiant dvasinio tobulėjimo ir materialinės gerovės, svarstė šalies ekonomikos, politikos, kultūros ir socialinio gyvenimo klausimus, rašė apie pasaulio ekonomikos, politikos ir visuomeninio gyvenimo reiškinius, paskelbė literatūrologijos straipsnių, lietuvių ir užsienio rašytojų kūrinių.

Bendradarbiavo Julius Būtėnas, Vincas Čepinskis, Juozas Geniušas, Kazys Grinius, J. Jasinevičius, F. Kaupas, Adolfas Klimas, Vincas Krėvė, Jurgis Krikščiūnas, Vincas Kvieska, Petras Leonas, Balys Matulionis, Petras Ruseckas, V. Ruzgas, Vytautas Steponaitis, Kazys Strimaitis ir kt.

Redagavo Albinas Rimka, oficiali redaktorė Felicija Bortkevičienė. 

## Šaltiniai

## Nuorodos
* „Varpas“. E-paveldas.lt
Varpelis (laikraštis)

**Varpelis** – Vilniaus krašto katalikiškos krypties laikraščio „Aidas“ savaitinis priedas vaikams, ėjęs 1938 m. gegužės mėn. – 1939 m. rugsėjo mėn. Vilniuje.

## Istorija
1938 m. leidėjas ir atsakomasis redaktorius buvo L. Cicėnas. 1939 m. leido Liudvikas Cicėnas, redagavo V. Budrevičius. Priedas leistas atskirai, bet prenumeruotas kartu su laikraščiu „Aidas“. Spausdino A. Andrulionio, K. Bradūno, P. Drevinio, M. Grigonio, A. Keraičio, V. Kuolaičio, P. Lego, J. Minelgos, J. Šiožinio, V. Steponėno, L. Žitkevičiaus ir kt. autorių kūrinius. 

## Šaltiniai

## Nuorodos
* „Varpelis“. E-paveldas.lt
Varpilė

**Varpilė** – „Lietuvos Persitvarkymo Sąjūdžio“ Varėnos rajono tarybos laikraštis, ėjęs 1989–1990 m., lietuvių kalba.

## Statistika
Tiražas 1989 m. – 2500 egz., 1990 m. – 2000 egz. Išėjo 11 numerių.

## Redaktoriai

* Sigitas Arnauskas
* Jonas Staliulionis
* V. Ūsas

## Istorija
Sąjūdžio pradžios istorijos leidinys. Buvo rašoma apie nepriklausomybės judėjimo įvykius bei renginius. Taip pat, buvo pajuokiama tuometinė valdžia.

**Varpilės anekdotai:**

Vaizdas:Varpilesanekdotai.jpg|1990 m. Vasario 16 d. leidinys.

## Šaltiniai

Asmeninis archyvas

## Susiję
Varpo aidas | Varpininkai | Varėnos spaustuvė
Varpo aidas

**Varpo aidas** – Lietuvos Persitvarkymo Sąjūdžio Marijampolės Tarybos biuletenis, ėjęs 1988–1990 m.

## Istorija
Redaktorė I. Auštrienė. Tiražas 1990 m. – 3000 egz. Išleista 27 numeriai. 

## Šaltiniai
Varpo gausmas

**Varpo gausmas** – mėnesinis laikraštis moksleiviams, einantis nuo 1993 m. birželio mėn. Alytuje.

## Istorija
Leidžia Alytaus Likiškėlių vidurinė mokykla ir Lietuvos kudirkiečių organizacijos taryba. Redaktorius Antanas Jurčys. Tiražas 600-1000 egz. 

## Šaltiniai
Larry Sanger

**Lawrence „Larry“ Mark Sanger** (g. 1968 m. liepos 16 d. Belviu, Vašingtonas, JAV) – amerikiečių filosofas. Kartu su verslininku Jimmy Wales įkūrė laisvąją enciklopediją Wikipedia, 2000–2002 m. Nupedijos vyr. redaktorius.

## Biografija
Užaugo Ankoridže (Aliaska). 1991 m. Reed College baigė filosofijos studijas, bakalauras (B. A.). 2000 m. – Doctor of Philosophy (Ph. D.) (Ohajo valstijos universitetas).

## Nuorodos
* Sanger asmeninis tinklalapis (anglų k.)
* Citizendium enciklopedija
Vasara-Ruduo

**Vasara-Ruduo** – kurortinis savaitraštis, ėjęs nuo 1988 m. birželio 3 d. iki 1990 m. Klaipėdoje.

## Istorija
1988–1989 m. ėjo kaip laikraščio „Klaipėda“ kurortinis priedas lietuvių ir rusų kalba. 1990 m. leidėju buvo ir Lietuvos žurnalistų sąjungos Klaipėdos skyrius. Atskiri numeriai ėjo pavadinimais „Vasara-Ruduo-Žiema“, „Vasara“ arba „Ruduo“. Tiražas 1989 m. – 14 900 egz. lietuvių kalba ir 2100 egz. rusų k., 1990 m. – 11 200 egz.

Redaktorius Antanas Stanevičius. 

## Šaltiniai
Varpas (mėnraštis)

**Varpas** – Lietuvos laisvės kovotojų sąjungos mėnesinis laikraštis, einantis nuo 1996 m. vasario 22 d. Vilniuje.

## Istorija
Leidžiamas kaip atkurtas 1889 m. Tilžėje pradėtas leisti leidinys. Redaguoja redakcinė kolegija. Tiražas 1000 egz. 

## Šaltiniai
Varpas (leidinys)

**Varpas** – Lietuvos pogrindžio periodinis leidinys, leistas 1974–1981 m. ir 1988 m.

## Istorija
Ėjo kaip atgaivintas 1889 m. Tilžėje V. Kudirkos pradėtas leisti ir redaguoti žurnalas. Buvo spausdinamas rašomąja mašinėle. Numerio apimtis – iki 30 p. 

## Šaltiniai
Vega (laikraštis)

**Vega** – valstybinės elektrotechnikos gamyklos „Velga“ laikraštis, leistas 1974–1993 m. Vilniuje.

## Istorija
Leitas lietuvių ir rusų kalba. 1974–1977 m. vadinosi „Pirmūnas“, nuo 1978 m. iki 1990 m. liepos – „Spartuolis“ ir ėjo kaip Vilniaus elektros suvirinimo įrengimų gamyklos (gamybinio susivienijimo „Vilnius elektrosvar“) savaitraštis. Tiražas 1974–1993 m. – 400 egz. lietuvių kalba ir 600 egz. rusų k.

## Redaktoriai
* A. Alionis – 1974–1976 m.
* Nijolė Steponkutė – 1977–1979 m.
* J. Ūsienė – 1980–1993 m. 

## Šaltiniai
Veidai

**Veidai** – jaunųjų kūrybos almanachas, ėjęs 1986–1991 m. Vilniuje kartą per metus.

## Istorija
Leido valstybinė leidykla „Vaga“. Tiražas 1987 m. – 7000 egz., 1989 m. – 10 000 egz., 1991 m. – 2000 egz. Išleista 6 (nuo 130 iki 356 p.) numeriai (knygos). Redagavo redakcinė kolegija (komisija).

Spausdino jaunųjų poezijos ir prozos kūrinius, kritikos straipsnius, recenzijas.

## Sudarytojai
* Vaidotas Daunys – 1986–1989 m.
* Valdas Daškevičius – 1990–1991 m. 

## Šaltiniai
Čiabata

**Čiabata** () – itališka balta duona, gaminama iš kvietinių miltų ir mielių. Duonos kepalas dažniausiai ištęstas, platus ir plokštokas. Čiabata yra gaminama įvairių rūšių. 

## Istorija
Čiabatos moderni forma buvo sukurta 1982 m. Ligūrijos regionas laikomas Čiabatos gimtine. Nuo XX a. devintojo dešimtmečio duona išpopuliarėjo Europoje ir Jungtinėse Amerikos Valstijose. Dažnai naudojama kaip sumuštinių duona.

## Išnašos
Veidrodis (žurnalas)

**Veidrodis** – *mėnesinis iliustruotas žurnalas pašvęstas teatro ir scenos reikalams*, mėnesinis teatro žurnalas, leistas 1914–1915 m. Čikagoje.

## Istorija
Leido teatro rėmėjų grupės, „Veidrodžio“ bendrovės, Lietuvių dramos draugijų susivienijimas. Įsteigė ir redagavo Bronius Laucevičius-Vargšas. Spausdino pjeses, Čikagos lietuvių teatro mėgėjų spektaklių recenzijas, straipsnius apie teatro meną ir praktiką, režisūrą, vaidybą, dekoravimą. Išėjo 11 numerių. 

## Šaltiniai

## Nuorodos
* „Veidrodis“. E-paveldas.lt
Esesmanas

**Esesmanas** ( *SS vyras*) – žemiausias karinis laipsnis SS organizacijoje, egzistavęs 1925–1945 m. Atitiko vermachto eilinio laipsnį.

1938 m. įsteigtoje SS kariuomenėje esesmano laipsnį pakeitė šiucės ('šaulio') laipsnis. O bendrojoje SS esesmano laipsnis išliko.
Veja (žurnalas)

**Veja** – *literatūros, meno ir kultūros laikraštis*, žurnalas, leistas 1919–1920 m. Kaune.

## Istorija
Ėjo dukart per mėnesį. Leido „Vejos“ bendrovė. Spausdino Valstybės spaustuvė Kaune. Išėjo 3 numeriai.

Bendradarbiavo Vytautas Bičiūnas, Liudas Gira, Faustas Kirša, Antanas Kriščiukaitis-Aišbė, J. Mikuckis, Antanas Sutkus, Kazys Šimonis, Mykolas Vaitkus, Adomas Varnas ir kt.

Redagavo Kazys Binkis, Antanas Vienuolis. 

## Šaltiniai

## Nuorodos
* „Veja“. E-paveldas.lt
Vėliava (laikraštis)

**Vėliava** – *visuomenės laikraštis*, leistas nuo 1938 m. spalio 29 d. iki 1940 m. vasario pabaigos Kaune, Kęstučio g. 14 kartą per savaitę. 

## Istorija
Ėjo vietoje laikraščio „Vakarų vėtra“. Leido Jurgis Macelis. Spausdino Kauno spaustuvė.

Spausdino naujausias savaitės žinias, korespondentų pranešimus, Lietuvos ir pasaulio naujienas, grožinės literatūros kūrinius; turėjo skyrelį „Moteris šeimoje“; skelbė radijo programas.

Redagavo Pranas Virakas. 

## Šaltiniai

## Nuorodos
*„Vėliava“. E-paveldas.lt
Verdenė (laikraštis)

**Verdenė** – mėnesinis leidinys (laikraštis) besimokantiems ir nebesimokantiems, einantis nuo 1992 m. Šakiuose. 

## Istorija
Įsteigė ir leidžia Šakių Varpo vidurinė mokykla. Redaguoja redakcinė kolegija. Tiražas 1992 m. – 700 egz., 1997 m. – 800 egz. 

## Šaltiniai

## Nuorodos
*„Verdenė“
Velniovara

**Velniovara** – nuotykių ir fantastikos laikraštis, ėjęs 1991–1994 m. Kaune.

## Istorija
Įsteigė Jaroslavas Banevičius ir Povilas Gončaras. Leido koncernas „Vasaris“. Tiražas 1991 m. – 28 300 egz., 1994 m. – 20 800 egz. Turėjo priedą „Pro rakto skylutę“. 1995 m. pakeitė laikraštis „Kruvinoji Merry“.

Spausdino fantastikos ir nuotykių kūrinius, feljetonus, legendas, rašė apie neatpažintus gamtos reiškinius, skraidančius objektus.

Redaktoriai Laimonas Inis, Povilas Gončaras, Nijolė Storyk. 

## Šaltiniai
Verdainė (laikraštis)

**Verdainė** – Šilutės rajono valdybos kultūros, švietimo ir sporto skyriaus mėnesinis laikraštis, ėjęs 1993–1995 m. Šilutėje.

## Istorija
Rašė apie rajono visuomenini bei kultūrinį gyvenimą, renginius. Tiražas 1993 m. – 500–1000 egz., 1995 m. – 1000 egz. Išėjo 19 numerių.

Redaktoriai Saulius Sodonis, Arūnas Plikšnys. 

## Šaltiniai
Verslas (laikraštis)

**Verslas** – *Lietuvių prekybininkų, pramonininkų ir amatininkų sąjungos savaitinis laikraštis*, savaitinis laikraštis, ėjęs 1932–1940 m. Kaune.

## Istorija
Leido Lietuvių prekybininkų, pramonininkų ir amatininkų sąjunga. Spausdino M. Kuktos spaustuvė, „Žaibo“ spaustuvė Kaune. Išėjo 457 numeriai. Leido priedus „Amatininkas“, „Jaunas prekybininkas“, „Jaunasis verslininkas“.

Nagrinėjo specifinius įvairių sričių verslo organizavimo ir plėtojimo klausimus, analizavo verslininkystės būklę Lietuvoje, rašė kooperacijos, bankininkystės, prekybos ir kt. temomis.

Bendradarbiavo Vytautas Brazdžius, S. Daukša, G. Macys, Jonas Mikulevičius, Adomas Prūsas, J. Simonaitis, P. Sutkus, J. Sužiedėlis, Petras Šalčius, J. Šimkus, Jonas Valentukonis ir kt.

Redagavo Albinas Briedis, Adomas Dundzila, A. Marcinkevičius, Kazys Sruoga, Pranas Stanaitis. 

## Šaltiniai

## Nuorodos
* „Verslas“. E-paveldas.lt
Verslo ir komercinė teisė

**Verslo ir komercinė teisė** – dvimėnesis teisės mokslinis-praktinis žurnalas, ėjęs 1992–2009 m. Vilniuje.

## Istorija
Iki 1995 m. vadinosi „Verslas ir teisė“. Įsteigė apskaitos ir kontrolės UAB „Auditas“. Tiražas 1992 m. – 5200 egz., 1997 m. – 3000 egz.

Rašo teisės, privatizavimo, audito, bankų, verslo klausimais.

Vyriausias redaktorius Karolis Jovaišas. 

## Šaltiniai
Vėžys (žurnalas)

**Vėžys** – *mėnesinis, gausiai iliustruotas, nepolitinis satyros-humoro žurnalas*, mėnesinis iliustruotas satyros ir humoro žurnalas, ėjęs 1933 m. Panevėžyje.

## Istorija
Leido leidykla „Nevėžis“. Redagavo Jurgis Vėžys (Jurgis L.). Spausdino N. Feigenzono spaustuvė Panevėžyje. Išėjo 2 numeriai. 

## Šaltiniai

## Nuorodos
* „Vėžys“. E-paveldas.lt
Vyčio ženklas

**Vyčio ženklas** – *Lietuvos karo invalidų „Vyčių“ brolijos neperiodinis laikraštis*, leistas 1924–1935 m. Kaune.

## Istorija
Ėjo nereguliariai. Spausdino Raidės spaustuvė, Sokolovskienės ir Lano spaustuvė Kaune. Nr. 1-2 išėjo pavadinimu „Vyties ženklas“ (1924 m., 1929 m.), kiti – „Vyčio ženklas“.

Rašė apie karo invalidų padėtį, brolijos tikslus, veiklą, spausdino karių pasakojimus, atsiminimus. Bendradarbiavo S. Butkus, Jonas Čaplikas, Liudas Gira, K. Kalvaitis, Antanas Smetona, J. Šarauskas ir kt.

Redagavo Jonas Karutis. 

## Šaltiniai

## Nuorodos
* „Vyties ženklas“. E-paveldas.lt
Koo Ja-Cheol

**Ku Džačiolas** (구자철; 1989 m. vasario 27 d.) – Pietų Korėjos futbolininkas, rungtyniaujantis saugo pozicijoje. Vokietijos klubo FC Augsburg žaidėjas, nuo 2009 m. – Korėjos nacionalinės rinktinės narys.

## Karjera
2011 m. sausio 31 d. pasirašė trejų metų sutartį su Wolfsburg klubu.

## Rinktinė
Su Korėjos jaunimo rinktinėmis dalyvavo Pasaulio U-20 futbolo čempionate bei laimėjo bronzos medalį 2010 m. Azijos žaidynėse. 

Ku Džačiolas tapo rezultatyviausiu 2011 m. AFC Azijos taurės žaidėju.

## Dalyvavimas čempionatuose

|}

## Išnašos

## Nuorodos
*
Chalifos tarptautinis stadionas

**Chalifos tarptautinis stadionas** () – daugiaufunkcis stadionas Kataro sostinėje Dohoje, įeina į Dohos sportinį kompleksą *Aspire Zone*. Stadione namų rungtynes paprastai žaidžia Kataro vyrų futbolo rinktinė.

## Istorija

Stadionas atidarytas 1976 m. ir pavadintas tuomečio Kataro emyro Chalifo bin Hamado al Tanio garbei. 2005 m. stadionas pilnai perstatytas prieš 2006 m. Azijos žaidynes, talpa padidinta nuo 20 iki 40 tūkst. Vakarinėje pusėje pastatytas didelis arkinis stogas. Stadionas naudojamas ne tik futbolo, bet ir lengvosios atletikos ir kitoms rungtims. Nuo 1997 m. jame vyksta Kataro Super Grand Prix varžybos.

Svarbiausios varžybos stadione:
* 2004 m. Įlankos Tautų taurė
* 2006 m. Azijos žaidynės
* 2011 m. AFC Azijos taurė
* 2022 m. FIFA pasaulio futbolo čempionatas

## Šaltiniai
Rotenfiureris

**Rotenfiureris** ( 'grandies vadas') – nacistų sukarintų organizacijų (SS ir SA) karinis laipsnis 1932–1945 m., vyresnis už šturmmaną, bet jaunesnis už unteršarfiurerį (SS) bei šarfiurerį (SA ir SS).

Rotenfiurerio skiriamieji ženklai buvo dvi dvigubos sidabrinės juostelės apykaklės antsiuve. Dėvėdami pilkas SS lauko uniformas rotenfiureriai ant rankovių nešiodavo oberjefreitoriaus () ševronus.

Rotenfiurerio laipsnis buvo įkurtas 1932 m. SA organizacijoje, kai ši plėtėsi ir reikėjo daugiau kareiviškų laipsnių. Kadangi ankstyvieji SS laipsniai buvo identiški SA laipsniams, SS automatiškai įgijo ir rotenfiurerio laipsnį.

Rotenfiureris buvo pirmasis SS ir SA laipsnis, kuris suteikdavo teisę vadovauti. Rotenfiureriai vadovaudavo grandims ( 'grandis'), kurias sudarydavo 5-7 žmonės. Rotenfiureriai buvo pavaldūs skyrių vadams šarfiureriams.

Po 1934 m. SS laipsnių sistema buvo pertvarkyta, ir tarp SS rotenfiurerio ir šarfiurerio atsirado SS unteršarfiurerio laipsnis. SA ir toliau už rotenfiurerį betarpiškai vyresnis laipsnis liko šarfiureris.

SS kariuomenėje rotenfiureris buvo ekvivalentiškas vermachto oberjefreitoriui. Rotenfiurerio laipsnis leido vadovauti mažiausiai karių grupei, tačiau rotenfiureris SS kariuomenėje nebuvo laikomas puskarininkio laipsniu.

Norintys gauti aukštesnį nei rotenfiurerio laipsnį būdavo tikrinami, ar turi pakankamą kvalifikaciją, ar pakankami jų koviniai įgūdžiai. Patikrinimo metu rotenfiureris būdavo vadinamas *Unterführer-Anwärter* ('jaunesniojo vado kandidatas'). SS kariuomenės rotenfiureriai turėjo galimybę kandidatuoti į karininkus, tuomet jie būdavo paskiriami SS junkeriais.

Rotenfiurerio laipsnis egzistavo ir Hitlerjugende, kur jis reiškė jaunesnįjį būrio vadą. Vyresnis laipsnis Hitlerjugende buvo *oberrotenfiureris* ().
Kazimieras Petraitis

**Kazimieras Petraitis** (1927 m. vasario 1 d. Garšvuose – 2006 m. vasario 21 d. Kaune) – Lietuvos politinis veikėjas.

## Biografija

1933 m. pradėjo lankyti Laukagalio pradžios mokyklą. 1937 m. baigęs keturis skyrius, įstojo į Krekenavos pradžios mokyklos penktąjį skyrių. Šešis šios mokyklos skyrius baigė 1939 m. ir įstojo į Panevėžio berniukų gimnaziją, kurią baigė 1945 metais. Tais pačiais metais įstojo į Kauno universitetą. Studijas baigė 1955 m., įgijo inžinieriaus statybininko specialybę. Statybininku dirbo iki 1995 m.

1991–2006 m. buvo Respublikonų partijos pirmininkas ir laikraščio „Respublikos varpai“ redaktorius.

## Nuorodos
Vėtyklė (laikraštis)

**Vėtyklė** – JAV lietuvių katalikų mėnesinis laikraštis, leistas 1929–1930 m. Čikagoje.

Redaktorius-leidėjas C. S. Urbaitis. 

## Šaltiniai
Vėtrungė (Kaunas)

**Vėtrungė** – Kauno Šilainių, dab. Tado Ivanausko vidurinės mokyklos laikraštis, einantis nuo 1995 m. rugsėjo. 

## Istorija
Pradėtas leisti kaip laikraščio „Lituanica“ priedas. Redakcinė kolegija: A. Pielikienė ir kt. Tiražas 500 egz. 

## Šaltiniai
Vienybė (žurnalas)

**Vienybė** – katalikų žurnalas, ėjęs 1907–1914 m. ir 1918–1933 m. Kaune, 1914 m. rugsėjo mėn. – 1915 m. rugpjūčio mėn. Vilniuje.

## Istorija
Iki 1929 m. leido Šv. Kazimiero draugija, 1929–1933 m. – Lietuvos katalikų sąjunga. Tiražas 1914 m. – 6000 egz.

Skirtas kaimo žmonėms. Skleidė religines tiesas, propagavo katalikų tikėjimą, spausdino kultūrinio-švietėjiško turinio rašinius.

Redagavo Antanas Alekna, Mykolas Šeižys, Mykolas Vaitkus, Jurgis Talmantas, A. Kupcikevičius. 

## Šaltiniai

## Nuorodos
* „Vienybė“. E-paveldas.lt
Vienybė (reikšmės)

**Vienybė** gali būti:

* Vienybė (Akmenė) – Akmenės rajono laikraštis.
* Vienybė (Argentina) – laikraštis, leistas 1945-1949 m. Buenos Airėse.
* Vienybė (Niujorkas) – savaitraštis, leistas 1920-1985 m. Niujorke.
* Vienybė (žurnalas) – katalikų žurnalas, ėjęs 1907–1933 m. Kaune ir Vilniuje.
* Vienybė lietuvninkų – savaitraštis, ėjęs 1886-1920 m. JAV.
Ismaeel Abdullatif

**Ismaelis Abdulatifas** (; g. 1986 m. rugsėjo 11 d.), dar vadinamas **Ismaeliu Latifu**, – Bahreino futbolininkas, rungtyniaujantis puolėjo arba krašto saugo pozicijoje. Ilgametis Bahreino nacionalinės rinktinės žaidėjas.

## Karjera
Karjerą pradėjo gimtojo miesto „Al Hala“ klube, kurio jaunimo komandoje treniravosi. 2007–2009 m. rungtyniavo Al-Arabi SC Kuveitas, bet vėliau grįžo į Bahreiną. Žaidė Riffa, o vėliau persikėlė į Al-Nasr (Omanas). Nuo 2011 m. atstovavo Muharraq (bahreinas). 2012 m. persikėlė į Al Ahli klubą (Kataras). 2013 m. priklausė Al-Nahda klubui (Saudo Arabija). 2014 m. rungtyniavo Al-Salmiya SC (Kuveitas). 2014–2021 m. priklausė Muharraq (Bahreinas), o nuo 2021 m.žaidė Al Khaldiya klube.

## Rinktinės
Itin rezultatyviai rungtyniavo nacionalinėje rinktinėje, dalyvavo 2007 ir 2011 m. Azijos taurėse.

## Dalyvavimas čempionatuose

|}

## Išnašos

## Nuorodos
* 
* Globalsportsarchive
Vienybė (Niujorkas)

**Vienybė** – JAV lietuvių demokratinės pakraipos savaitraštis, leistas nuo 1920 m. iki 1985 m. Niujorke.

## Istorija
Buvo įsteigtas vietoje savaitraščio „Vienybė lietuvninkų“. Iš 16 psl. du spausdinti anglų kalba. Bendradarbiavo Stasys Vainoras.

## Redaktoriai
* Juozas Otonas Širvydas – 1920–1928 m.
* Domas Klinga – 1928–1933 m.
* Jonas Valaitis – 1929–1933 m. ir 1968–1985 m.
* Pijus Bukšnaitis – 1934–1937 m.
* Juozas Tysliava – 1940–1961 m.
* Vytautas Širvydas – 1961–1977 m.
* Valerija Tysliavienė – 1977–1984 m.
* Jonas Valaitis – nuo 1984 m. 

## Šaltiniai

## Nuorodos
* „Vienybė“ 1921-1985 suskaitmenintas archyvas pas spauda.org
* „Vienybė“ skenuoti puslapiai pas epaveldas.lt
Vienybė (Argentina)

**Vienybė** – Argentinos lietuvių laikraštis, leistas 1945–1949 m. Buenos Airėse.

## Istorija
Leistas dukart per mėnesį. Redaktoriai Danielius Jokubonis ir Jonas Januška. Turėjo skyrių moterims (redaktorė S. Kairienė), leido priedą jaunimui lietuvių ir ispanų kalbomis „Jaunimo vienybė“ (redaktorius J. Dijokas).  

## Šaltiniai
Viensėdis (laikraštis)

**Viensėdis** – *ūkio ir kooperacijos [[laikraštis]]*, leistas 1914 m., 1922–1923 m. Kaune, 1915 m. Vilniuje.

## Istorija
Ėjo dukart per mėnesį. Leido ir redagavo Antanas Alekna, nuo 1922 m. leido „Viensėdžio“ bendrovė. Redagavo K. Kubilius, Jonas Tallat-Kelpša. Spausdino S. Banaičio spaustuvė, Šviesos spaustuvė Kaune, M. Kuktos spaustuvė Vilniuje. Išėjo 67 numeriai.

Rašė namų ūkio, žemdirbystės, gyvulininkystės, sodininkystės, kooperacijos klausimais.

Bendradarbiavo J. Čerkesas, A. Dubrys, L. Godliauskas, B. Miknevičius, M. Stankevičius, K. Švedienė, J. Valadka, P. Vitkauskas ir kt. 

## Šaltiniai

## Nuorodos
* „Viensėdis“. E-paveldas.lt
Europinis ožekšnis

**Europinis ožekšnis** (*Euonymus europaeus*) – smaugikinių (*Celastraceae*) šeimos medis arba krūmas. Natūralus jo arealas driekiasi Europoje: nuo Airijos – vakaruose, pietų Skandinavijos – šiaurėje, Lietuvos, Kaukazo – rytuose, Ispanijos, Sicilijos – pietuose.

Aukštis – 5–7 m. Lapai elipsiški arba ovalūs, lygiais arba dantytais kraštais. Keturnariai žiedai po 3-15 susitelkę į dvistypius ilgakočius žiedynus lapų ar šakelių pažastyse. Taurelė išlieka prie vaisių. Vainiklapiai gelsvai ar žalsvai balti. Kuokeliai 4-5, labai trumpais koteliais. Žydi birželio pradžioje, kartais gegužės pabaigoje. Vaisius – rožinės spalvos dėžutė su 4 išsipūtusiais lizdais. Sėklos stambios, šviesiai rudos, su oranžiniu apysėkliu, gerai matomu plyšus dėžutės lizdams. Sėklos kelias savaites kabo, po to nukrenta arba jas sulesa paukščiai.

Europinis ožekšnis auga lapuočių ir mišriuose miškuose, upių pakrantėse, auginamas miestų želdynuose, parkuose, sodybose.

## Šaltiniai
Vienybė (Akmenė)

**Vienybė** – Akmenės rajono laikraštis, einantis nuo 1951 m. vasario 17 d. Akmenėje, V. Kudirkos g. 25, Naujoji Akmenė.

## Istorija
Iki 1962 m. balandžio 21 d. LKP Akmenės rajono komiteto ir Darbo žmonių deputatų tarybos organas. 1962 m. balandžio 22 d. – 1965 m. vasario 9 d., panaikinus rajoną, nebuvo leidžiamas. Įsteigus rajoną (centras – Naujoji Akmenė), vėl atkurtas ir nuo 1965 m. vasario 10 d. buvo rajono laikraštis, LKP Akmenės rajono komiteto ir Liaudies deputatų tarybos leidinys. 1990 m. laikraščio steigėja tapo Akmenės rajono savivaldybės taryba, leidėja – laikraščio redakcija. Nuo 1993 m. steigėja ir leidėja UAB „Vienybės redakcija“.

1951 m. ėjo vieną kartą-du kartus, 1952–1962 m. – du kartus, nuo 1965 m. – tris kartus, nuo 1991 m. – du kartus per savaitę. Iki 1962 m. balandžio 22 d. vadinosi „Pergalės vėliava“, nuo 1965 m. vasario 10 d. – „Vienybė“. Tiražas 1951 m. – 1000 egz., 1987 m. – 10 400 egz., 1997 m. – 4400 egz.  Leidžiamas trečiadieniais ir šeštadieniais.

Redakcijoje dirbo: Juozas Baltrušis, Jonas Brencius, Algimantas Brikas, Saulius Gajauskas, Roma Jonikienė, Apolinaras Juodpusis, Juozas Kumpikevičius, Povilas Medzelas, Mindaugas Milieška, Bernarda Plastinina, Birutė Rudokienė, Julija Sejevičienė, Lilija Smalakienė, Algimantas Šarkis, Aloyzas Vilkys.

## Redaktoriai
* C. Racinaitė – 1951–1952 m.
* V. Vileikis – 1952–1953 m.
* G. Jankeliūnaitė-Norgėlienė – 1953–1956 m.
* Algirdas Černa – 1956–1959 m.
* Antanas Barauskas – 1959–1962 m.
* Klemensas Jurkevičius – 1962–1967 m.
* Vidminas Vizgirda – 1967–1969 m.
* Adolfas Strakšys – 1969–1979 m.
* Leopoldas Rozga – nuo 1979 m.

## Šaltiniai

## Nuorodos
* „Vienybė“
Vienybietis

**Vienybietis** – Ukmergės gamyklos „Vienybė“ dvisavaitis laikraštis, ėjęs 1969–1991 m.

## Istorija
Iki 1989 m. ėjo kaip sienlaikraštis. Tiražas 1989 m. – 2000 egz., 1991 m. – 100 egz.

## Redaktoriai
* Kęstutis Griškevičius – 1989–1990 m.
* R. Kuzmenkienė – 1990–1991 m. 

## Šaltiniai
Vilkaviškio spaustuvė

**Vilkaviškio spaustuvė** – spaustuvės, veikusios Vilkaviškyje.

## Istorija
Pirmąją spaustuvę 1898 m. įkūrė I. Šerševskis. Ji veikė iki 1914 m. Gamino kvietimus, blankus, vizitines korteles, turėjo nedidelę spausdinimo mašiną. 1908–1910 m. dirbo L. Asinovskio spaustuvė, 1913–1914 m. – L. Skebelskio įmonė.

1928 m. J. Zilberis įkūrė spaustuvę, kuri 1932 m. buvo pavadinta „Olimpija“. Joje spausdintos kanceliarinės knygos, blankai, kvitai, kai kurios knygos. 1940 m. spaustuvė buvo nacionalizuota. 1930–1940 m. veikė J. Neulerio spaustuvė „Progres“. Spausdino brošiūras, knygas, blankus, kanceliarines knygas. 1939–1940 m. dirbo J. Šneibergo spaustuvė.

1945 m. pradėtą leisti Vilkaviškio apskrities laikraštį „Pergalė“ spausdino Marijampolės spaustuvė „Šešupė“. Kadangi per karą Vilkaviškis buvo labai sugriautas, spaustuvę imta kurti Kybartuose. Ten 1946–1948 m. spausdintas Vilkaviškio apskrities laikraštis „Pergalė“. 1950 m. Kybartams ir Vilkaviškiui tapus rajonų centrais, Kybartų spaustuvė ėmė spausdinti Kybartų rajono laikraštį „Leninietis“.

1950 m. įsteigta Vilkaviškio spaustuvė Vilniaus g. 26 nuo 1951 m. spausdino Vilkaviškio rajono laikraštį „Pergalė“. 1951–1953 m. joje taip pat buvo spausdinami MTS laikraščiai: Alvito „Komunizmo švyturys“, Gižų „Pirmyn į komunizmą“. 1960 m. birželio mėn. prie Vilkaviškio spaustuvės prijungtos Kazlų Rūdos ir Šakių spaustuvės. 1972 m. gautas ofsetas. 1976 m. Vilkaviškio spaustuvė tapo Kauno „Raidės“ spaustuvės skyriumi. Nuo 1980 m. Vilkaviškio spaustuvėje imta spausdinti Šakių rajono laikraštį „Draugas“ (buvo renkamas vietoje). Joje toliau buvo spausdinamas ir Vilkaviškio rajono laikraštis, nuo 1990 m. einantis pavadinimu „Santaka“.

„Raidės“ spaustuvės Vilkaviškio skyrius 1988 m. turėjo 2 linotipus, dvispalvę ofsetinės spaudos mašiną, vienspalvę ofsetinę mašiną, dvi plokščios spaudos mašinas. 1990 m. Vilkaviškio spaustuvė tapo savarankiška ir buvo pavadinta „Olimpija“, nuo 1995 m. vadinasi UAB „Olimpija spaustuvė“, spausdina laikraščius, brošiūras, blankus, afišas, turi leidybines teises. 

## Šaltiniai
Vilniaus aidas (dienraštis)

**Vilniaus aidas** – dienraštis, leistas 1920 m. rugpjūčio 10 d. – spalio 9 d. Vilniuje. 

## Istorija
Leistas vietoje dienraščio „Nepriklausomoji Lietuva“. Leido Vilniaus miesto ir apygardos kontendantūros komisija. Spausdino Švyturio spaustuvė. Išėjo 52 numeriai. Nuo 1920 m. gruodžio 14 d. vietoje „Vilniaus aido“ pradėjo eiti dienraštis „Vilnius“.

Bendradarbiavo Danielius Alseika, Petras Šalčius, L. Tulauskas, Antanas Vaičiūnas ir kt. Redagavo komendantūros komisija, faktiškasis redaktorius Mykolas Biržiška. 

## Šaltiniai

## Nuorodos
*„Vilniaus aidas“. E-paveldas.lt
Vilma (savaitraštis)

**Vilma** – valstybinės prietaisų gamyklos „Vilma“ savaitraštis, leistas 1989–1991 m. Vilniuje.

## Istorija
Leistas lietuvių ir rusų kalba. Iki 1991 m. ėjo kaip „Vilmos“ gamybinio susivienijimo leidinys. Tiražas 1990 m. – 1000 egz. lietuvių k, ir 2000 egz. rusų k. Išleista 45 numeriai.

## Redaktoriai
* V. Bartkus – 1989–1990 m.
* A. Žebrauskaitė – 1990–1991 m. 

## Šaltiniai
Vilnia (laikraštis)

**Vilnia** – Vilniaus rajono laikraštis, leistas nuo 1991 m. liepos 12 d. iki 1997 m. Vilniuje.

## Istorija
Leistas vietoje laikraščio „Draugystė“. Iki 1994 m. pabaigoje ėjo lietuvių, lenkų ir rusų kalba, iki 1995 m. balandžio 21 d. – lietuvių ir rusų k., vėliau – tik lietuvių kalba. Steigėja Lietuvos kultūros ministerija, leidėja „Vilnios“ laikraščio redakcija.

1992–1993 m. ėjo du kartus per savaitę, 1994 m. – kas savaitę, 1995 m. – kas mėnesi. Tiražas 1992 m. – 800 egz. lietuvių k., 500 egz. lenkų kalba ir 700 egz. rusų k., 1994 m. – 400 egz. lietuvių k., 700 egz. lenkų k ir 800 egz. rusų k.

Redaktorė Sofija Daubaraitė – 1991–1996 m. 

## Šaltiniai
Darius Aučyna

**Darius Aučyna** (g. 1989 m. gegužės 7 d.) – Lietuvos lengvosios atletikos sportininkas, kuris specializuojasi šuolio į tolį, trišuolio rungtyje. Daugkartinis Lietuvos čempionato prizininkas ir  nugalėtojas įvairiose amžiaus grupėse.

Šiuo metu gyvena Vilniuje. 2014 m. VGTU įgijo nekilnojamo turto valdymo magistro laipsnį.

## Pasiekimai

## Išnašos

## Nuorodos
*
Vilniaus aidas

**Vilniaus aidas** – politikos ir visuomenės gyvenimo laikraštis, leistas 1924–1928 m. Vilniuje.

## Istorija
Leistas vietoje uždaryto laikraščio „Vilniaus balsas“. Ėjo triskart per savaitę. Leido Marija Žukauskaitė (1882–1966 m.), redagavo Karolis Urbonas. Spausdino spaustuvė „Ruch“. Išėjo 570 numerių. Tiražas 550 egz. (1928 m.). Nuo 1928 m. gruodžio 1 m., „Vilniaus aidui“ susijungus su laikraščiais „Dirva“ ir „Kelias“, pradėjo eiti „Vilniaus rytojus“.

Lenkų valdžia keletą laikraščio numerių konfiskavo. Nuo 1925 m. rugsėjo 6 d. iki 1926 m. lapkričio 23 d. vietoje „Vilniaus aido“ ėjo 9 vienkarčiai leidiniai („Amžių aidas“, „Būtovės aidas“, „Laisvės aidas“, „Prabočių aidas“, „Praeities aidas“ (redaktorė Prania Jovaišaitė), „Senolių aidas“, „Senovės aidas“ (redaktorė Ona Mikalauskaitė), „Vilties aidas“ (redaktorė Prania Jovaišaitė) ir kt.).

Rašė apie Vilniaus krašto lietuvių problemas, svarstė politikos, ekonomikos, kultūros, švietimo ir kt. klausimus, informavo apie nepriklausomos Lietuvos gyvenimą, užsienio įvykius ir kt.

Bendradarbiavo Konradas Aleksa, Petras Avižonis, Jonas Basanavičius, Dzidas Budrys, Povilas Matulionis, V. Uždavinys, Jonas Gudaitis-Vabalas, Emilija Vileišienė ir kt.

Faktiškasis redaktorius Povilas Karazija.

## Šaltiniai

## Nuorodos
* „Vilniaus aidas“. E-paveldas.lt
* „Amžių aidas“. E-paveldas.lt
* „Būtovės aidas“. E-paveldas.lt
* „Laisvės aidas“. E-paveldas.lt
* „Praeities aidas“. E-paveldas.lt
* „Senovės aidas“. E-paveldas.lt
* „Vilties aidas“. E-paveldas.lt
Long-Term Capital Management

**Long-Term Capital Management L.P.** (*LTCM*) - apribotos rizikos fondas, įkurtas 1994 metais. Fondo veikla buvo labai sėkminga, vidutinė metinė grąža buvo daugiau nei 40 % per metus. Tačiau, daugiausia dėl Rusijos finansų krizės, fondas 1998 metais patyrė daugiau nei 4,6 milijardo JAV dolerių nuostolių ir 2000 metais buvo likviduotas.

## Istorija
Salomon Brothers investicinio banko arbitražo skyriaus vadovas, John Meriwether buvo priverstas palikti banką. Po kurio laiko jis įsteigė LTCM apribotos rizikos fondą ir pasikvietė geriausius Salomon Brothers arbitražo skyriaus darbuotojus bei gabiausius finansų profesorius, matematikus ir net kelis Nobelio Prizo Laureatus. Pats fondo valdytojas buvo įtakingas ir turėjo pažinčių tarp iškilių finansininkų. 1994 metais John Meriwether įsteigtas LTCM fondas buvo surinkęs apie milijardą JAV dolerių pradinėms investicijoms. Bankai šiam fondui skolindavo pinigus labai palankiom sąlygom, o už sudaromus sandorius jie neprašydavo užstato. Tokiu būdu fondas galėjo smarkiai pasididinti svertą. Fondas pagrindine užsiimė obligacijų arbitražu, bet aršėjant konkurencijai, pradėjo skverbtis į vis rizikingesnes sritis. Kelerius metus iš eilės fondas net neturėjo nuostolingų mėnesių, o tai savo ruožtu paskatino fondo valdytojus dar labiau rizikuoti. Fondas rodė įspūdingus rezultatus iki pat 1998 metų, bet paskui finansų rinkas sukrėtė Azijos valiutų krizė ir Rusijos finansų krizė, kurių metu apribotos rizikos fondas patyrė žiaurius nuostolius. Per kelis mėnesius LTCM fonde investuoti pinigai sumažėjo 92 procentais. FED, JAV centrinis bankas nenorėdamas, kad finansų rinkas ištiktų visiškas krachas, sukvietė didžiausių bankų vadovus ir paskatino juos įnešti papildomų lešų, kurios buvo skirtos išvestinių priemonių likvidavimui - jų bendra rinkos vertė siekė maždaug 1 trilijoną JAV dolerių. Fondas buvo išgelbėtas, bankininkai atgavo savo pinigus, o investuotojai tik dalį. Beje, fondo valdytojai praradę krūvą pinigų, vėliau sėkmingai įkūrė kitą fondą ir net pritraukė kelis buvusius investuotojus.

## Literatūra
* Roger Lowenstein. When Genius Failed: The Rise and Fall of Long-Term Capital Management.

## Taip pat skaitykite
* Quantum Group of Funds
* Paulson & Co.
Vilniaus rytojus

**Vilniaus rytojus** – *savaitinis politikos, visuomenės ir literatūros iliustruotas laikraštis*, Vilniaus krašto lietuvių laikraštis, leistas 1928 m. gruodžio 1 d. iki 1937 m. spalio 26 d. Vilniuje.

## Istorija

Išėjo sujungus „Vilniaus aidą“, „Dirvą“ ir „Kelią“. Leido laikinasis Vilniaus lietuvių komitetas. Leidėjas ir redaktorius Julius Navikas (1854–1938 m.). 1928 m. – savaitraštis, o nuo 1929 m. spalio 16 d. (Nr. 45) – du kartus per savaitę su priedais: nuo
1923 m. ėjusio – „Mūsų artojas“ – ūkininkams, nuo 1932 m. – „Aušrelė“ – vaikams. 1928–1929 m. leistas 8 puslapių apimties. 1930 m. laikraštis sumažėjo iki 4 puslapių. Spausdino spaustuvė „Ruch“ Vilniuje. Leido priedus „Vilniaus rytojus“, „Iliustruotas Velykų priedas“. Nuo 1938 m. balandžio 29 d. vietoje „Vilniaus rytojaus“ pradėjo eiti „Aidas“.

Ragino lietuvius saugoti kultūrą, tautiškumą, ginti savo teises, informavo apie Nepriklausomos Lietuvos gyvenimą, užsienio įvykius ir kt. Leidinį lenkų valdžia konfiskuodavo, sustabdydavo. Nuo 1937 m. lapkričio 14 d. iki 1938 m. balandžio 22 d. vietoje „Vilniaus rytojaus“ ėjo vienkarčiai leidiniai skirtingais pavadinimais: „Atbalsiai“, „Atgarsiai“, „Gyvenimas“, „Kelias“, „Lietuvis“, „Mūsų balsas“, „Mūsų buitis“, „Mūsų dienos“, „Mūsų kelias“, „Mūsų likimas“, „Mūsų mintys“, „Mūsų žinios“, „Naujienos“, „Paskutinės žinios“, „Pastangos“, „Reikalai“, „Sąlygos“, „Šis tas naujo“, „Šventadienis“, „Takas“, „Tautietis“, „Tautos kelias“, „Viltis“.

Laikraščio redakcinį kolektyvą sudarė Vincas Budrevičius, Rapolas Mackonis (Mackevičius), Antanas Juknevičius, Silvestras Urbonavičius.

Bendradarbiavo P. Kunavičius, Matas Untulis, R. Vitkauskas, Juozas Zubrys ir kt.

Faktiškasis redaktorius Vincas Budrevičius. 

## Šaltiniai

## Nuorodos
* „Vilniaus rytojus“. E-paveldas.lt
Vilnius (dienraštis)

**Vilnius** – politikos ir visuomenės gyvenimo dienraštis, leistas nuo 1920 m. gruodžio 14 d. iki 1921 m. spalio 12 d. Vilniuje.

## Istorija
Leistas vietoje „Vilniaus aido“. Leido ir redagavo Mykolas Biržiška, nuo 1921 m. rugsėjo 28 d. (Nr. 232) V. Bernartas (Viktoras Biržiška). Išėjo 244 numeriai. Nuo 1922 m. spalio 29 d. vietoje laikraščio „Vilnius“ pradėjo eiti „Vilnietis“.

Bendradarbiavo S. Balčas, A. Babianskis, Jonas Basanavičius, Jonas Jablonskis, P. Radzevičius ir kt. Spausdino Žaibo spaustuvė Vilniuje. 

## Šaltiniai

## Nuorodos
*„Vilnius“. E-paveldas.lt
Vilnietis (dienraštis)

**Vilnietis** – *politikos ir visuomenės gyvenimo [[dienraštis]]*, leistas 1921–1922 m. Vilniuje.

## Istorija
Leistas vietoje laikraščio „Vilnius“. Leido ir redagavo Mykolas Biržiška, Povilas Gaidelionis. Spausdino Žaibo spaustuvė Vilniuje. Išėjo 168 numeriai. Nuo 1922 m. birželio 29 d. vietoje „Vilniečio“ pradėjo eiti „Rytų Lietuva“.

Bendradarbiavo Pranas Augustaitis, Jonas Basanavičius, A. Kasakaitis, J. Krikščiūnas, A. Morovskis, Albinas Rimka, Ksaveras Sakalauskas-Vanagėlis, T. Šulcas ir kt. 

## Šaltiniai

## Nuorodos
* „Vilnietis“. E-paveldas.lt
Vilniaus aušra

**Vilniaus aušra** – Vilniaus krašto lietuvių katalikų leidinys, ėjęs 1932–1939 m. Vilniuje.

## Istorija
Leido ir redagavo V. Taškūnas. Ėjo iki 1937 m. kartą per mėnesį, vėliau du kartus per mėnesį, nuo 1938 m. – savaitraštis. Spausdino spaustuvė „Ruch“ Vilniuje. Išėjo 161 numeris.

Spausdino religinio turinio straipsnius, aiškino Šv. rašto tiesas, rašė apie katalikiškų jų organizacijų veiklą, svarstė kultūros, švietimo ir kt. klausimus.

Bendradarbiavo J. Augustaitytė, J. Garbauskas, E. Inčiūrienė, V. Kuolaitis, J. Skruodys ir kt. 

## Šaltiniai

## Nuorodos
* „Vilniaus aušra“. E-paveldas.lt
Santa Elenos provincija

**Santa Elenos provincija** () – provincija vakarinėje Ekvadoro dalyje, Ramiojo vandenyno pakrantėje. Administracinis centras – Santa Elena.

Provincija sudaryta 2007 m. atskyrus dalį Guajaso provincijos.

## Geografija

Provincijos paviršius daug kur kalnuotas, ypač pietuose ir šiaurės rytuose. Vakaruose į vandenyną smarkiai išsišauna Šv. Elenos kyšulys. Klimatas sausringas, daug kur plyti pusdykumės, sausieji miškai. Tik rytuose ir šiaurėje yra drėgnųjų miškų plotų. Vandenyno pakrantės garsėja savo paplūdimiais.

## Administracinis suskirstymas
  
Provincija padalinta į 3 kantonus:

* La Libertadas
* Salinasas
* Santa Elena

## Šaltiniai
Sumbis

**Sumbis** () – miestelis pietų Ekvadore, Samoros-Činčipės provincijoje, prie Samoros upės, į šiaurės rytus nuo Samoros miesto. Pro Sumbį eina plentas Locha–Makasas.

Yra bažnyčia, vienuolynas, 2 viešbučiai, keli restoranai.

## Istorija

Miestelio vardas kilo nuo šuarų kalbos žodžio *tzumpi*, reiškiančio vieną žuvų rūšį.

## Šaltiniai
Palanda

**Palanda** () – miestelis pietų Ekvadore, Samoros-Činčipės provincijoje, į pietus nuo Samoros miesto, prie Činčipės aukštupio.

Verčiamasi gyvulininkyste, auginami bananai, kavamedžiai, manijokai, citrusiniai vaisiai, slyvenės. Yra du viešbučiai ir keli restoranai.

## Šaltiniai
Autostrada A4 (Lenkija)

**A4** – per pietinę Lenkiją einanti automagistralė (autostrada), vakarų-rytų kryptimi. Prasideda prie ties Lenkijos ir Vokietijos valstybių siena, o baigiasi ties Lenkijos siena su Ukraina. Eksploatuojama automagistralės ilgis – 672,75 km.

Automagistralė šiuo metu jungia Tarnuvą, Krokuvą, Vroclavą su Vokietija. Atidarytos A4 atkarpos į vakarus nuo Žešuvo ir į vakarus nuo Ukrainos sienos.

## Svarbesnės sankryžos

*
*

''

## Galerija

File:A4 Krakow 20070815 1026.jpg|Prie Krokuvos.
File:A4-Kochłowice(2).jpg|Netoli Katovicų pramoninio regiono.
File:Highway A4 Poland 02.jpg|
File:Wezelsosnicafromthesky.JPG|A4 ir A1 automagistralių sankirta iš viršaus.
Vilniaus balsas (laikraštis)

**Vilniaus balsas** – *kultūros ir politikos [[laikraštis]]*, leistas 1989–1990 m. Vilniuje.

## Istorija
Iki 1990 m. Nr. 16 ėjo kaip Lietuvos Persitvarkymo Sąjūdžio Vilniaus tarybos, vėliau – redakcijos tarybos leidinys. Tiražas 20 000 egz. Išleista 40 numerių.

Redakcijoje dirbo Andrius Vaišnys, redagavo Aldona Žemaitytė-Petrauskienė. 

## Šaltiniai
Vilniaus garsas

**Vilniaus garsas** – *savaitinis laikraštis darbo žmonėms*, leistas 1920–1922 m. Vilniuje, Šv. Ignoto g. 5-15.

## Istorija
Leido ir redagavo Kristupas Čibiras, Marija Marcišauskaitė, Kazimieras Strazdas. Leidinys buvo ne kartą lenkų valdžios konfiskuotas, redaktoriai bausti. Spausdino Švyturio spaustuvė, Žaibo spaustuvė Vilniuje. Išėjo 101 numeris. Nuo 1922 m. liepos 16 d. vietoje uždaryto „Vilniaus garso“ pradėjo eiti savaitraštis „Garsas“.

Kėlė Vilniaus krašto klausimus, rašė apie lietuvių teisių pažeidimus.

Bendradarbiavo N. Abaravičius, Z. Drabnys, K. Guogis, Motiejus Gustaitis, J. Jurgaitis, Motiejus Stankevičius, J. Turčinskas, P. Vieštautas ir kt.

Faktiškai redagavo Kristupas Čibiras, Petras Kraujalis. 

## Šaltiniai

## Nuorodos
* „Vilniaus garsas“. E-paveldas.lt
Vilniaus kelias

**Vilniaus kelias** – savaitinis laikraštis, leistas nuo 1923 m. balandžio 1 d. iki birželio 21 d. Vilniuje,

## Istorija
Leistas vietoje savaitraščio „Garsas“. Leido ir redagavo Jonas Kuklis. Skirtas Vilniaus krašto lietuviams, nušvietė jų rūpesčius. Spausdino spaustuvė „Motus“ Vilniuje. Išėjo 13 numerių. Nuo 1923 m. liepos 22 d. vietoje „Vilniaus kelio“ pradėjo eiti „Lietuvos kelias“.

Faktiškasis redaktorius Petras Kraujalis. 

## Šaltiniai

## Nuorodos
*Vilniaus kelias. E-paveldas.lt
Vilniaus laikraštis

**Vilniaus laikraštis** – *savaitraštis miestui ir pasauliui*, ėjęs 1990–1993 m. Vilniuje.

## Istorija
Įsteigė ir leido Linas Virginijus Medelis. Rašė apie Vilniaus visuomeninį, politinį ir kultūrinį gyvenimą, teikė įvairią informaciją. Tiražas 1990 m. – 10 000 egz., 1993 m. – 4000 egz. Buvo leidžiami atskiri priedai „Jonukas“, „Onutė“, „Pirmadienis“.

Redakcijoje dirbo Aldona Atkočiūnaitė, Audronis Imbrasas, Vita Morkūnienė, Aušra Radzevičiūtė, Vitalius Zaikauskas.

Redaktorius Linas Virginijus Medelis. 

## Šaltiniai
Vilniaus rytojus (savaitraštis)

**Vilniaus rytojus** – informacinis reklaminis savaitraštis, ėjęs 1995 m. Vilniuje. 

## Istorija
Įsteigė ir leido UAB „Intencija“. Redaktorius K. Pesliakas. Tiražas 14 200 egz. Pasirodė 12 numerių. 

## Šaltiniai
Vilniaus Sąjūdis

**Vilniaus Sąjūdis** – politikos ir kultūros savaitraštis, ėjęs 1990–1992 m. Vilniuje.

## Istorija
Įsteigė ir leido Lietuvos Persitvarkymo Sąjūdžio Vilniaus taryba. Tiražas 1990 m. – 14 000 egz., 1992 m. – 5900 egz. Išėjo 32 numeriai.

Redagavo L. Vilkas. 

## Šaltiniai
Vilniaus balsas

**Vilniaus balsas** – *politikos ir visuomenės gyvenimo laikraštis*, leistas 1924 m. spalio 3 d. – gruodžio 2 d. Vilniuje, Šv. Jono g. 8 (24).

## Istorija
Leistas vietoje uždaryto laikraščio „Lietuvos rytai“. Leido ir redagavo Mykolas Luneckas. Ėjo triskart per savaitę. Spausdino spaustuvė „Ruch“. Išėjo 26 numeriai. Lenkų valdžios uždarytas. Nuo 1924 m. gruodžio 18 d. vietoje „Vilniaus balso“ pradėtas leisti „Vilniaus aidas“. 

Rašė apie sunkią lietuvių padėtį Vilniaus krašte, kėlė lietuvybės išsaugojimo klausimus, kritikavo lenkų valdžios polonizacijos politiką, informavo apie Nepriklausomos Lietuvos gyvenimą. 

Faktiškasis redaktorius Povilas Karazija. 

## Šaltiniai

## Nuorodos
*„Vilniaus balsas“. E-paveldas.lt
Vilniaus šviesa

**Vilniaus šviesa** – *mėnesinis mokslo ir visuomenės populiarus [[laikraštis]]*, ėjęs 1928–1929 m. Vilniuje.

## Istorija
Inteligentijai ir moksleiviams skirtą leidinį leido Vilniaus krašto lietuvių kultūros-švietimo draugija. Redaktorius-leidėjas Danielius Alseika. Spausdino spaustuvė „Zorza“ Vilniuje. Išėjo 10 numerių. Nuo 1929 m. lapkričio 27 d. vietoje „Vilniaus šviesos“ pradėjo eiti „Vilniaus žodis“.

Rašė pedagogikos, dailės, gamtos mokslų, visuomenės ir kitais klausimais.

Bendradarbiavo Jeronimas Cicėnas, Vincas Čepinskis, B. Duda, M. Garšva, V. Karosas, B. Mončaitis, J. Micevičius, Gražutė Šlapelytė-Sirutienė, Antanas Valaitis ir kt. 

## Šaltiniai

## Nuorodos
* „Vilniaus šviesa“. E-paveldas.lt
Vilniaus tribūna

**Vilniaus tribūna** – *visuomenės, ekonomikos, kultūros, politikos, televizijos, radijo, kino [[savaitraštis]]*, ėjęs nuo 1993 m. rugsėjo 24 d. iki 1995 m. pradžios Vilniuje.

## Istorija
Įsteigė nekilnojamojo turto prekybos agentūra „Status“, leido UAB „Karjera“ bei UAB „Status spauda“. Tiražas 1993 m. – 10 000 egz.

Redakcijoje dirbo Alis Balbierius, Rimantas Vanagas. Vyriausiasis redaktorius Juozas Mažeikis. 

## Šaltiniai